
Lysfænomener 
observeret 
og fotograferet fra 
Ebeltoft 

Af Ole Henningsen 

Kort efter observationen af ejendommelige lysfænomener på himlen, 
underrettede en 24-årig journaliststuderende Skandinavisk UFO Information, 
om sine iagttagelser den 31. juli 2004. 

Han fortæller om oplevelsen: 

- Vi sidder 5 mennesker samlet , da min mor ser et orange lys der kommer 
skråt ind fra nordlig retning og ser ud som om det er dalende. Jeg tror først 
det er et stykke komet(sten) der brænder op i atmosfæren og får de andre til 
at tro på det. 

- Umiddelbart bagefter kommer der 3 fuldstændigt identiske fænomener , som 

jeg vil skyde på har været næsten lodret over et punkt lidt sydvestligere end 
Århus. Farven var orange, som et legeme med ild, men der var ingen hale, 
som forventet ved f.eks. en komet, (en komet ses dog ikke umiddelbart at 
bevæge sig 
på himlen, set 
med det 

blotte øje. 

OH). 

Den 4. 

„kugle" blev 
opløst/delt i 
to, hvor den 
ene del 

styrtede mod 
jorden 
klokken 
præcis 22.26 
og derefter 
brændte den 
anden halvdel 
ud - selvom 
den fortsatte 
lidt i den 
samme bane. 

Der var ingen 




lyde overhovedet > og banen som de fløj i var ikke helt ens, men dog 
nogenlunde ens i retningen. 

- Vi har kontaktet vagthavende på DMI, Danmarks Meteorologiske Institut, 
som kunne sige at vejret ikke var af nogen specielt karakter på nogen måde. 
Vagthavende sluttede af med at sige: „Og ufo'er, det jo ikke mit bord". 
Observatøren efterlyser en rationel forklaring og oplyser samtidig, at han tog 
en række fotos af lysfænomenerne med sit digitale kamera. Disse billeder er i 
øjeblikket ved at blive nærmere undersøgt af SUFOIs fotokonsulent Dan 
Frederiksen. 

Efter at have set en første behandling af de meget mørke billeder, siger 
observatøren: 

- Egentligt overraskende så meget disse billeder kunne „lysnes". Man får 
virkelig den fornemmelse, som vi havde. At det var noget „rundt" der brændte 
inde / midten og nærmest lyste en sfære op qml<ri ng selve kernen. 



- Det var 100% sikkert 
IKKE jetturbinefly med 
afterburner. Dels pga. der 
ikke var nogen lyd 
overhovedet, og dels fordi 
de ikke kan flyve med 
afterburner i mere end 10 
minutter og dels fordi den 
ene „gik i to stykker" og 
desuden havde SOK jo nok 
haft de informationer hvis 
det var. (Observatøren 
kontaktede også SOK, 
Søværnets Operative 

Kommando, der ikke havde 
kendskab til øvelser, 
nødblus eller lignende, der 
kunne have forårsaget 
lysfænomenerne. OH) 


- Det var ikke muligt at se 
en hale, eller andet efter 
objekterne. Det var som 


Sammenstilling af kraftige forstørrelser af om at de ^ sfe ' Gødede 


orange, farverne på 
kameraet er meget nær det 
oprindelige på himlen. Der 


lysfænomenerne på de indsendte fotografier. 

Fotoredigering: Dan Frederiksen 


var ikke mulighed for at se nogle „små" bevægelser. Et af billederne må helt 
sikkert være rystet, for der er de samme bevægelser på begge objekter. Det 
må være lukketiden der har været for sløv. 

- Alle sammen så ud til at være kugleformede. Uden hale eller noget, men det 
var som om at de oplyste luften omkring sig. Altså en meget orange kerne, og 
et lidt blafrende lys iige rundt om. Ulmende. 

- De var på himlen ca. 4 minutter (det vi kunne se) og der var ingen tegn på 
acceleration, decelleration eller kursændringer. 

- De blev synlige ude i horisonten mod nord, kørte i en „bue" op ca. 20 grader 
over horisonten, for derefter at forsvinde enten væk fra os, eller ned under 
horisonten langt ude. 



- Svært at definere, da man absolut IKKE kan afstandsbedømme lysende 
objekter på en mørk nattehimmel. 

Observationsstedet er fra Ebeltoft Vig mod vest, startende ved et lidt nordligt 
punkt, og nærmest i en bue mod sydvest. 

Kompasretning ved tilsynekomst: N-NV 
Kompasretning forsvinden: V-SV 
Højde over horisonten ved forsvinden: 15-20 grader 
Varighed ialt: ca. 10 minutter. 

SUFOI har forelagt rapporten for Astronomisk Selskabs Meteorsektion, hvis 
leder, Lars Bakmann, oplyser, at man ikke har fået andre indberetninger fra 
pågældende tidspunkt. 

Hvis der er læsere, der har yderligere oplysninger, der kan kaste lys over 
denne observation, hører Skandinavisk UFO Information - SUFOI meget gerne 
snarest muligt herom. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



